|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ:** **ΩΒΗ646ΜΠ3Ζ-ΦΝΤ****Αθήνα, 5 / 6 / 2018****Αριθ. Πρωτ.:** **Δ.Π.Δ.Υ.Κ.Υ. Α.Α.Δ.Ε. Α 1085498 ΕΞ 2018** |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | A. Παπαπέτρου |
| Τηλέφωνο | : | 213-1624289 |
| Fax | : | 213-1624227 |
| E-Mail | : | a.papapetrou1@aade.gr |
| Url | : | www.aade.gr |

**ΘΕΜΑ: Πρόσκληση υποβολής προσφορών για την ανάθεση υπηρεσιών απεντόμωσης- μυοκτονίας των κτιρίων της Α.Α.Δ.Ε. και υπηρεσιών αποψίλωσης-οφιοαπώθησης των υπαίθριων χώρων πέριξ των κτιριακών εγκαταστάσεων και των αποθηκών της Διεύθυνσης Διαχείρισης Δημόσιου Υλικού στη Μαγουλέζα.**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσιών Εσόδων (Α.Α.Δ.Ε.)Ερμού 23-25, 10184 Αθήνα |
| **Ειδικός Φορέας:** | 23-180 |
| **ΚΑΕ:** | 0873 |
| **CPV :** | 90922000-6 |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής  |
| **Προϋπολογισθείσα δαπάνη:** | 4.900,00 € συμπεριλαμβανομένου Φ.Π.Α. βάσει της υπ’ αρ. πρωτ. Δ.Π.Δ.Α. Α.Α.Δ.Ε. Α 1078214 ΕΞ 2018 (ΑΔΑ: 6ΘΗ246ΜΠ3Ζ-3ΡΖ) Απόφασης ανάληψης υποχρέωσης* Τμήμα Α: 1.200,00 € συμπεριλαμβανομένου Φ.Π.Α. – Υπηρεσίες Απεντόμωσης - Μυοκτονίας
* Τμήμα Β: 3.700,00 € συμπεριλαμβανομένου Φ.Π.Α. Υπηρεσίες Αποψίλωσης-Οφιοαπώθησης
 |
| **Καταληκτική ημερομηνία υποβολής προσφορών:** |  11/06/2018 και ώρα 14:30 μ.μ. |
| **Διάρκεια ισχύος προσφορών:** | 180 ημέρες από την επομένη της καταληκτικής ημερομηνίας για την υποβολή των προσφορών |

### Αντικείμενο της υπό ανάθεση υπηρεσίας και προϋπολογισμός

Η Ανεξάρτητη Αρχή Δημοσίων Εσόδων προβαίνει σε δημόσια πρόσκληση εκδήλωσης ενδιαφέροντος για την ανάθεση:

Τμήμα Α: υπηρεσιών απεντόμωσης-μυοκτονίας των κάτωθι κτιρίων των Κεντρικών και Ειδικών Αποκεντρωμένων υπηρεσιών της Α.Α.Δ.Ε., ως εξής:

|  |
| --- |
| **ΕΠΙΦΑΝΕΙΕΣ ΚΤΙΡΙΩΝ Α.Α.Δ.Ε. – ΕΤΗΣΙΑ ΑΠΕΝΤΟΜΩΣΗ ΜΥΟΚΤΟΝΙΑ** |
| **Α/Α** | **ΚΤΙΡΙΟ (Δ/ΝΣΗ)** | **m2** | **ΠΑΡΑΤΗΡΗΣΕΙΣ** |
| 1 | ΚΑΡ.ΣΕΡΒΙΑΣ 10, 10184 Αθήνα | 4.568 |  |
| 2 | ΚΑΡ.ΣΕΡΒΙΑΣ 8, 10184 Αθήνα  | 5.051 |  |
| 3 | ΕΜΜ. ΜΠΕΝΑΚΗ 13-15 & ΝΙΚΗΤΑΡΑ 1, 10678 Αθήνα | 2.678 |  |
| 4 | ΛΕΩΧΑΡΟΥΣ 2, 10562 Αθήνα |  863 |  |
| 5 | ΚΗΦΙΣΙΑΣ 124 & ΙΑΤΡΙΔΟΥ 2, 11526 Αθήνα | 1.550 | Μέρος του 1ου. και του 3ου ορόφου |
| 6 | ΣΤΑΔΙΟΥ 60, 10564 Αθήνα |  500 | 8ος όροφος |
| 7 | ΠΥΘΕΟΥ 70 & ΝΕΟΚΛΕΟΥΣ 1-3, 117 43 Αθήνα  | 1.490 | Νεοκλέους 1 (1ος, 2ος & 3ος ορ.),Νεοκλέους 3 (1ος, 2ος & 3ος ορ.) |
| 8 | Λ. ΓΑΛΑΤΣΙΟΥ 22 & ΚΑΡΑΪΣΚΑΚΗ 2, 11148 Γαλάτσι | 2.121 |  |
| 9 | ΤΕΛΩΝΕΙΑΚΗ ΠΕΡΙΦΕΡΕΙΑ ΑΤΤΙΚΗΣ, ΠΛ. ΑΓ. ΝΙΚΟΛΑΟΥ, 18510 Πειραιάς | 1.070 |  |
| 10 | ΕΛ.Υ.Τ. ΑΤΤΙΚΗΣ, ΑΚΤΗ ΚΟΝΔΥΛΗ 32, 18545 Πειραιάς | 2.200 |  |
| 11 | ΑΡΙΣΤΟΓΕΙΤΟΝΟΣ 19 & ΓΡΥΠΑΡΗ, 17671 Καλλιθέα | 1.671 |  |
| 12 | ΚΗΦΙΣΙΑΣ 32, 15125 Μαρούσι | 5.044 |  |
| 13 | ΜΑΓΟΥΛΕΖΑ, 12702 Άνω Λιόσια | 3.110 |  |
| 14 | ΜΑΡΙΝΟΥ ΑΝΤΥΠΑ 86-88, 16346 Ηλιούπολη |  5.198,39 |  |
|  | **ΣΥΝΟΛΟ m2:** | 37.114.39 |  |

Η απεντόμωση θα πραγματοποιηθεί με ψεκασμό αλλά και με οποιοδήποτε άλλο πρόσφορο τρόπο επιλεγεί, κατά περίπτωση, από τον Ανάδοχο. Θα ψεκάζονται οι κοινόχρηστοι χώροι, γραφεία, τουαλέτες, αποθήκες, υπόγεια, αποχετεύσεις, κλιμακοστάσια, θύρες εισόδου και εξόδου, φρεάτια και γενικότερα όποιος άλλος χώρος υποδειχθεί από την επίβλεψη του έργου. Για τη μυοκτονία θα χρησιμοποιηθούν κατάλληλα μυοκτόνα σκευάσματα στη μορφή δολωμάτων αλλά και οποιοδήποτε άλλο πρόσφορο μέσο κριθεί κατάλληλο από τον Ανάδοχο. Τα σκευάσματα που θα χρησιμοποιηθούν για την απεντόμωση-μυοκτονία, θα πρέπει να είναι εγκεκριμένα από το Υπ. Αγροτικής Ανάπτυξης και Τροφίμων και να συνοδεύονται και από τις σχετικές άδειες εγκρίσεως και τα αντίστοιχα δελτία δεδομένων ασφαλείας (MSDS).

Τμήμα Β: υπηρεσιών αποψίλωσης-οφιοαπώθησης των υπαίθριων χώρων πέριξ των κτιριακών εγκαταστάσεων και των αποθηκών της Διεύθυνσης Διαχείρισης Δημόσιου Υλικού (ΔΔΔΥ) στη Μαγουλέζα που βρίσκεται στην οδό **Αγίας Παρασκευής, Τ.Κ. 12702** **Άνω Λιόσια**,συνολικής επιφάνειας 250.000 m2, εκ των οποίων περίπου τα 70.000 m2 αφορούν χωμάτινη επιφάνεια.

Η αποψίλωση θα περιλαμβάνει κοπή χαμηλής βλάστησης, συγκέντρωση και απομάκρυνση αυτής καθώς και κλάδεμα των θαμνόφυτων του διαδρόμου γύρω από τα γραφεία, ενώ η οφιοαπώθηση θα πραγματοποιηθεί περιμετρικά του κτιρίου και των αποθηκών.

Ο συνολικός διαθέσιμος προϋπολογισμός ανέρχεται στο ποσό των **4.900,00 €** (τεσσάρων χιλιάδων εννιακοσίων ευρώ) **συμπεριλαμβανομένου Φ.Π.Α.** και θα βαρύνει τον Τακτικό προϋπολογισμό Εξόδων της Α.Α.Δ.Ε. στον Κ.Α.Ε. 0873 του Ειδικού Φορέα 23-180 για το οικονομικό έτος 2018. Από το εν λόγω ποσό, **1.200,00 € συμπεριλαμβανομένου Φ.Π.Α.** διατίθενται για τις **υπηρεσίες απεντόμωσης-μυοκτονίας** και **3.700,00 €** διατίθενται για τις **υπηρεσίες αποψίλωσης-οφιοαπώθησης**.

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: <http://www.aade.gr> .

### Κατάρτιση και υποβολή προσφορών

Οι προσφέροντες, καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο, στον οποίο πρέπει να αναγράφονται ευκρινώς τα παρακάτω:

|  |
| --- |
| ΠΡΟΣΦΟΡΑ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΑΠΕΝΤΟΜΩΣΗΣ-ΜΥΟΚΤΟΝΙΑΣ-ΑΠΟΨΙΛΩΣΗΣ-ΟΦΙΟΑΠΩΘΗΣΗΣ (αρ. πρωτ. ……………………………………… πρόσκληση υποβολής) |
| ΠΡΟΣ: ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ Α΄ ΠΡΟΜΗΘΕΙΩΝ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

Οι προσφορές κατατίθενται σε ενιαίο σφραγισμένο φάκελο μέχρι και την  **11 Ιουνίου 2018** και **ώρα 14:30** **μ.μ**, στη Γραμματεία του τμήματος Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 101 84, Αθήνα, 6ος όροφος).

Οι προσφέροντες μπορούν να καταθέτουν την προσφορά τους στην ως άνω διεύθυνση

1. προσωπικώς ή με εκπρόσωπό τους
2. ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν μέσω **email** στην ηλεκτρονική διεύθυνση aadeprocurement@aade.gr ή μέσω **fax** στο **213-1624227**.

Περιεχόμενο φακέλου προσφοράς

Ο φάκελος της προσφοράς θα περιλαμβάνει:

α) **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**, το οποίο συντάσσεται σύμφωνα με το συνημμένο υπόδειγμα του Παραρτήματος Α της παρούσης και πρέπει να είναι υπογεγραμμένη και σφραγισμένη από τον προσφέροντα ή το νόμιμο αυτού εκπρόσωπο,

β) Υπεύθυνη δήλωση της παρ. 4 του άρθρου 8 του Ν. 1599/1986, όπως ισχύει, σύμφωνα με το συνημμένο Υπόδειγμα του Παραρτήματος Β της παρούσης,

**Διευκρίνιση:**

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

 Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Εναλλακτικές προσφορές δε θα γίνονται δεκτές. Επίσης δε γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για εκατόν ογδόντα (180) μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Τεχνικές απαιτήσεις

Οι συμμετέχοντες πρέπει να διαθέτουν άδεια καταπολέμησης εντόμων και τρωκτικών σε κατοικημένους χώρους εγκεκριμένη από το Υπουργείο Αγροτικής Ανάπτυξης και Τροφίμων, σύμφωνα με τα οριζόμενα στην ΚΥΑ με αριθ. 323/4883/16.01.2015 (ΦΕΚ Β’ 163). Επίσης, πρέπει να διαθέτουν πιστοποιητικό Διασφάλισης Ποιότητας ISO 9001 ή άλλο ισοδύναμο εν ισχύ από διαπιστευμένο φορέα πιστοποίησης.

Τα σκευάσματα που θα χρησιμοποιηθούν πρέπει να είναι εγκεκριμένα από το Υπουργείο Αγροτικής Ανάπτυξης και Τροφίμων, κατά τα οριζόμενα στην ΚΥΑ με αριθ. 4616/52519/16.05.16 (ΦΕΚ Β’ 1367) και να συνοδεύονται και από τις σχετικές άδειες εγκρίσεως και τα αντίστοιχα δελτία δεδομένων ασφαλείας (MSDS).

Κατά τις εφαρμογές βιοκτόνων σκευασμάτων θα πρέπει να λαμβάνονται όλα τα απαιτούμενα μέτρα προφύλαξης που ορίζουν οι διεθνείς προδιαγραφές και η κείμενη νομοθεσία, ώστε να εξασφαλίζεται η αποτελεσματικότητα των δράσεων χωρίς κινδύνους και επιπτώσεις για τη δημόσια υγεία.

Οι διοικητικές κυρώσεις που επιβάλλονται επί παραβάσεων σε θέματα επαγγελματικής χρήσης βιοκτόνων προϊόντων, αναφέρονται στο άρθρο 49 του Ν. 4036/2012 (ΦΕΚ Α΄ 8), όπως έχει τροποποιηθεί και ισχύει.

### Αξιολόγηση των προσφορών- ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής για κάθε Τμήμα της οικονομικής προσφοράς του Παραρτήματος Α της παρούσης, ήτοι:

1. Οι υπηρεσίες απεντόμωσης-μυοκτονίας θα ανατεθούν στον υποψήφιο Ανάδοχο που θα προσφέρει τη χαμηλότερη τιμή για το Τμήμα Α’ της υποβληθείσας οικονομικής προσφοράς.
2. Οι υπηρεσίες αποψίλωσης-οφιοαπώθησης θα ανατεθούν στον υποψήφιο Ανάδοχο που θα προσφέρει τη χαμηλότερη τιμή για το Τμήμα Β’ της υποβληθείσας οικονομικής προσφοράς.

Επισημαίνεται ότι, οι προσφορές δεν δύναται να ξεπεράσουν το συνολικό διαθέσιμο προϋπολογισμό (1.200,00 € συμπεριλαμβανομένου Φ.Π.Α. – Υπηρεσίες Απεντόμωσης-Μυοκτονίας, 3.700,00 € συμπεριλαμβανομένου Φ.Π.Α. Υπηρεσίες Αποψίλωσης-Οφιοαπώθησης).

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων Αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες, σε αυτή την περίπτωση, δεν έχουν καμιά οικονομική απαίτηση. Μετά τη κοινοποίηση της σχετικής Απόφασης Ανάθεσης, ο/οι Ανάδοχος/οι που θα επιλεγεί/ούν, θα κληθεί/ούν να υπογράψει/ουν σχετική σύμβαση με την Α.Α.Δ.Ε. προσκομίζοντας τα απαιτούμενα δικαιολογητικά.

### Παράδοση –Παραλαβή

Ο Ανάδοχος υποχρεούται να ολοκληρώσει τις υπό ανάθεση εργασίες σε διάστημα **30 ημερών** από την υπογραφή της σχετικής σύμβασης.

Αναφορικά με τις εργασίες απεντόμωσης- μυοκτονίας, μετά το πέρας κάθε εφαρμογής, θα παραδίδονται στον υπεύθυνο υπάλληλο που θα οριστεί για κάθε κτίριο, τα πιστοποιητικά απεντόμωσης – μυοκτονίας για κάθε κτίριο, όπου θα αναγράφονται οι εργασίες που πραγματοποιήθηκαν καθώς και τα σκευάσματα που χρησιμοποιήθηκαν. Ανάλογη βεβαίωση θα παρασχεθεί και για τις εργασίες αποψίλωσης και οφιοαπώθησης. Εν συνεχεία, κάθε υπηρεσία θα εκδίδει την αντίστοιχη βεβαίωση εκτέλεσης εργασιών, την οποία θα διαβιβάζει αρμοδίως στη Διεύθυνση Προμηθειών, Διαχείρισης Υλικού και Κτιριακών Υποδομών της Α.Α.Δ.Ε.. Για την έκδοση των εν λόγω βεβαιώσεων, οι υπηρεσίες της Α.Α.Δ.Ε. δύνανται να ζητούν από τον Ανάδοχο περαιτέρω διευκρινήσεις ή πληροφορίες προς διαπίστωση της ορθής τήρησης των προβλεπόμενων διαδικασιών.

### Πληρωμή

Η πληρωμή του Αναδόχου θα πραγματοποιηθεί μετά την ολοκλήρωση των υπό ανάθεση εργασιών, οπότε και ο Ανάδοχος θα εκδώσει τα αντίστοιχα τιμολόγια παροχής υπηρεσιών και μετά την έκδοση των αντίστοιχων πρωτοκόλλων οριστικής παραλαβής από την αρμόδια Επιτροπή παραλαβής της Α.Α.Δ.Ε..

Η πληρωμή θα γίνει σε Ευρώ, βάσει των τιμολογίων του Αναδόχου, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή. Σύμφωνα με το άρθρο 200 του Ν. 4412/2016, όπως ισχύει, για την πληρωμή θα απαιτηθούν κατ’ ελάχιστον τα κάτωθι δικαιολογητικά:

* Πρωτόκολλο οριστικής παραλαβής του τμήματος που αφορά η πληρωμή ή του συνόλου του συμβατικού αντικειμένου σύμφωνα με το άρθρο 219 του Ν.4412/2016
* Τιμολόγιο του Αναδόχου

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου, ενώ ο ΦΠΑ βαρύνει το Ελληνικό Δημόσιο.

Κατά τα λοιπά ισχύουν οι διατάξεις περί Κρατικών Προμηθειών.

|  |  |
| --- | --- |
|   | **Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ**  **ΣΟΦΙΑ ΖΗΣΗ**  |

**Συνημμένα**:

1. Παράρτημα Α: Έντυπο Οικονομικής Προσφοράς
2. Παράρτημα Β: Υπεύθυνη δήλωση

|  |
| --- |
| **ΠΑΡΑΡΤΗΜΑ Α: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αρ. ……………………………… Πρόσκλησης υποβολής προσφορών για την ανάθεση υπηρεσιών απεντόμωσης- μυοκτονίας των κτιρίων της Α.Α.Δ.Ε. και υπηρεσιών αποψίλωσης-οφιοαπώθησης των υπαιθρίων χώρων πέριξ των κτιριακών εγκαταστάσεων και των αποθηκών της Διεύθυνσης Διαχείρισης Δημόσιου Υλικού στη Μαγουλέζα.** |
| **ΠΡΟΣ:**  |
| **ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ Ημερομηνία:………………… ....** |
| **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ**  |
| **ΚΑΙ ΚΤΙΡΙΑΚΩΝ ΥΠΟΔΟΜΩΝ** |
| **ΤΜΗΜΑ Α΄ ΠΡΟΜΗΘΕΙΩΝ** |

**ΤΕΧΝΙΚΗ ΚΑΙ ΟΙΚΟΝΟΜΙΚΗ ΠΡΟΣΦΟΡΑ**

|  |
| --- |
| **ΣΤΟΙΧΕΙΑ ΥΠΟΨΗΦΙΟΥ ΠΡΟΜΗΘΕΥΤΗ** |
|  |
| **ΕΠΩΝΥΜΙΑ ΥΠΟΨΗΦΙΟΥ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ. (Νομίμου Εκπροσώπου):** |  |
| **Υπεύθυνος Επικοινωνίας:** |  |
|  |  |
| **ΤΜΗΜΑ Α’: ΕΡΓΑΣΙΕΣ ΑΠΕΝΤΟΜΩΣΗΣ -ΜΥΟΚΤΟΝΙΑΣ** |
| **Α/Α** | **ΕΡΓΑΣΙΕΣ ΑΠΕΝΤΟΜΩΣΗΣ -ΜΥΟΚΤΟΝΙΑΣ** | **κόστος/m2** | **Συνολικό κόστος****(=κόστος/m2 \* 37.114,39 m2)** |
| **1.** | **ΚΟΣΤΟΣ ΠΡΟ ΦΠΑ:** |  |  |
| **2.** | **ΦΠΑ** |  |  |
| **3.** | **ΚΟΣΤΟΣ ΣΥΜΠ/ΜΕΝΟΥ ΦΠΑ:** |  |  |
| **ΠΕΡΙΓΡΑΦΗ ΤΟΥ ΤΡΟΠΟΥ ΥΛΟΠΟΙΗΣΗΣ: ……………………………………………………………………………………………………………………………………………………...…………………………………………………………………………………………..…….…………………………………………………..** |
| **ΤΜΗΜΑ Β’: ΕΡΓΑΣΙΕΣ ΑΠΟΨΙΛΩΣΗΣ-ΟΦΙΟΑΠΩΘΗΣΗΣ** |
| **Α/Α** | **ΕΡΓΑΣΙΕΣ ΑΠΟΨΙΛΩΣΗΣ-ΟΦΙΟΑΠΩΘΗΣΗΣ** |
| **1.** | **ΚΟΣΤΟΣ ΠΡΟ ΦΠΑ:** |  |
| **2.** | **ΦΠΑ** |  |
| **3.** | **ΚΟΣΤΟΣ ΣΥΜΠ/ΜΕΝΟΥ ΦΠΑ:** |  |
| **ΠΕΡΙΓΡΑΦΗ ΤΟΥ ΤΡΟΠΟΥ ΥΛΟΠΟΙΗΣΗΣ: ………………………………………………………………………………………………………………………………………………...…..………………………………………………………………………………………..…….…………………………………………………..…** |
| **ΙΣΧΥΣ ΤΗΣ ΠΡΟΣΦΟΡΑΣ: εκατόν ογδόντα (180) ημέρες από την επόμενη της καταληκτικής ημερομηνίας υποβολής προσφορών.** |
|  |  |  | **Ημ/νία ………………****Υπογραφή- Σφραγίδα** |

**ΠΑΡΑΡΤΗΜΑ Β**

**ΥΠΕΥΘΥΝΗ ΔΗΛΩΣΗ**

###  (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………… ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσιών Εσόδων (Α.Α.Δ.Ε.)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| Α. Αποδέχομαι τους όρους της υπ’ αρ. ……………………………….. πρόσκλησης.Β1. Δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες ,όπως ορίζονται, αντιστοίχως ,στα άρθρα 1 και 3 της απόφασης –πλαίσιο 2002/475/ΔΕΥ του συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν.4198/2013.

Β2. Δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.Β3. Δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.Β4. Έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).Γ. Αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας.Δ. Διαθέτω Άδεια καταπολέμησης εντόμων και τρωκτικών σε κατοικημένους χώρους εγκεκριμένη από το Υπουργείο Αγροτικής Ανάπτυξης και Τροφίμων, την οποία δεσμεύομαι να προσκομίσω πριν την υπογραφή της σχετικής Απόφασης Ανάθεσης.Ε. Διαθέτω Πιστοποιητικό Διασφάλισης Ποιότητας ISO 9001 ή άλλο ισοδύναμο εν ισχύ από διαπιστευμένο φορέα πιστοποίησης, το οποίο δεσμεύομαι να προσκομίσω πριν την υπογραφή της σχετικής Απόφασης Ανάθεσης. |
|  |

 Ημερομηνία: ……………………………..

 **Ο Δηλών- Εξουσιοδοτών**

 (Υπογραφή)

|  |
| --- |
| (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.(2) Αναγράφεται ολογράφως. (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. |